
Novi Marof, 12. prosinca 2023. 

	 

OBAVIJEST I UPUTE KANDIDATIMA
u svezi provedbe natječaja za zasnivanje radnog odnosa 
KNJIŽNIČARSKI TEHNIČAR-VOZAČ
	

Na temelju članka 31. Zakona o knjižnicama i knjižničnoj djelatnosti (NN 17/19 i 98/19) i članka 20. Statuta Gradske knjižnice i čitaonice Novi Marof, ravnateljica knjižnice raspisala je natječaj za zasnivanje radnog odnosa u Gradskoj knjižnici i čitaonici Novi 

1. Knjižničarski tehničar-vozač – jedan (1) izvršitelj na neodređeno vrijeme, uz probni rad od 3 mjeseca
         
[bookmark: _Hlk76723687]Izrazi koji se koriste u ovoj obavijesti za osobe u muškom rodu, uporabljeni su neutralno i odnose se na muške i ženske osobe.
         
Natječaj je objavljen na stranicama Hrvatskog zavoda za zapošljavanje i na internetskim stranicama knjižnice 12. prosinca 2023. godine. 
Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Gradskoj knjižnici i čitaonici Novi Marof, Antuna Mihanovića 3, 42220 Novi Marof. 




OPIS  POSLOVA  RADNOG  MJESTA  KNJIŽNIČARSKI TEHNIČAR-VOZAČ

·  daje korisnicima opće informacije o Knjižnici, o fondu, programima Knjižnice,
·  obavlja poslove posudbe i razduživanja knjižnične građe, upisa i obnavljanja članstva,
· naplaćuje upisninu i zakasninu i ostale naknade knjižničnih usluga,
· dostavlja dnevna i tjedna izvješća o financijskom poslovanju te utržak blagajne,
· otprema obavijesti dužnicima knjižnične građe,
· provjerava ispravnost građe i sprema knjižničnu građu,
· pruža informacije o smještaju građe na policama,
· pronalazi i ulaže građu u slobodnom pristupu i zatvorenim spremištima,
· održava ispravan redoslijed knjiga na policama,
· priprema i popisuje knjižničnu građu za uvez i zaštitu,
· vodi brigu o knjigama koje nisu vraćene, šalje obavijesti i naplaćuje zakasnine,
· vrši fotokopiranje, uvezivanje i skeniranje građe,
· dostavlja traženu građu korisnicima i radnicima na svim odjelima Knjižnice,
· unosi podatke u računalo,
· vodi dnevne statistike,
· obavlja edukaciju novih pomoćnih knjižničara,
· odgovoran je za utržak blagajne,
· kompletira cjeline novina i časopisa po isteku godišta i predaje na daljnju obradu,
· sudjeluje u poslovima revizije i otpisa knjižnične građe,
· sudjeluje u izradi informativnih biltena, izložbi i kulturno-animacijskih programa,
· sudjeluje u raznim oblicima rada s korisnicima,
· obavlja međuknjižničnu posudbu,
·  po potrebi dostavlja poštu,
· vožnja kombija,
· odgovoran je za tehničku ispravnost vozila i za redovito održavanje vozila,
· brine za redovan i točan odlazak na stajališta bibliobusa prema rasporedu,
· vodi evidenciju uporabe vozila,
· vodi naloge za vožnju sa svim pokazateljima (broj stajališta, prijeđeni kilometri, potrošnja goriva itd.),
· obavlja druge poslove, u skladu sa svojom stručnom spremom, koji proizlaze iz procesa rada i po nalogu ravnatelja



PODACI  O  PLAĆI (KNJIŽNIČARSKI TEHNIČAR-VOZAČ)
	
	Koeficijent složenosti poslova navedenog radnog mjesta je 1,45  uz osnovicu za obračun plaće službenika i namještenika u upravnim tijelima Grada Novog Marofa  koja se utvrđuje sukladno zakonu (a sada iznosi 799,00 eura bruto). Plaću čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža.


PRETHODNA PROVJERA ZNANJA I SPOSOBNOSTI

Obuhvaća intervju. Kandidati su obvezni pristupiti prethodnoj provjeri znanja i sposobnosti putem intervjua. Ako kandidat ne pristupi testiranju, smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata bit će objavljeno na web stranici i oglasnoj ploči Gradske knjižnice i čitaonice Novi Marof (https://www.gknm.hr) najkasnije pet dana prije održavanja provjere. 

	DODATNE UPUTE I INFORMACIJE

	
Molimo podnositelje da u prijavi navedu broj fiksnog i/ili mobilnog telefona te adresu elektroničke pošte na koje, u slučaju potrebe, mogu biti kontaktirani tijekom natječajnog postupka.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.					
		
									ravnateljica
									Lidija Zečević, v.r.

